LidanRubinov/Halacha-QA huggingface dataset:
שאלה: תפילת 18: למה בתפילת 18 בתפילת יחיד (ולא בציבור), אומרים אנו "יהיו לרצון אמרי פי.הוא ברחמיו יעשה עלינו ועל כל עמו ישראל ואמרו אמן". למי אנחנו אומרים כאן "אימרו אמן"?
תשובה: נראה שחתימה זו של התפילה עברה מחתימת הקדיש. בשונה מתפילת עמידה, קדיש נאמר רק בציבור - לכן בקדיש יש מקום ברור לביטוי: "ואמרו אמן". ביטוי זה מופיע בחתימת כל חלק של הקדיש: בעגלא ובזמן קריב ואמרו אמן לעילא. דאמירן בעלמא ואמרו אמן תתקבל. די בשמיא ואמרו אמן יהא שלמא רבא.על כל ישראל ואמרו אמן עושה. ואמרו אמן חתימת החלק האחרון "עושה ואמרו אמן" עברה גם לחתימת עמידה כמו גם לחתימת ברכת המזון.
שאלה: אזכרה: אבי נפטר בי"ז באייר לפני 16 שנה. השנה זה יוצא ביום שבת הבאה בתאריך הלועזי 27.4.13. השאלה שלי מתי עושים אזכרה בבית כנסת ומתי עולים לקבר? חדוה
תשובה: במקרה של יום השנה שחל בשבת יש חילוקי מנהגים, בדרך כלל האשכנזים מאחרים ליום ראשון והספרדים מקדימים ליום שישי, ואפילו ליום חמישי (כך מנהג כמה קהילות בצפון אפריקה). כל זה לעניין עליה לקבר. רצוי להשתדל לעלות לתורה למפטיר או לכל הפחות לאחת העליות (ואין להתקוטט על כך) בשבת, וטוב שגם בשבת הקודמת, ולומר שם נוסח אזכרה. אפשר להדליק ביום שישי לפני הדלקת נרות השבת נר זכרון שידלק בשבת, אם זה מנהגכם. בשורות טובות ו
שאלה: לג  בעומר ושירי עגבים: הרב. שאלתי אותך שאלה לגבי שירים בל"ג בעומר היא מאוד עזרה לי ו :) אבל. מזה שירי עגבים?
תשובה: שירי עגבים הם שירים של שחוק וחשק המעוררים את האדם לקלות ראש או לתאוות עריות. ולכן שירים המעוררים מחשבות לא טהורות- אסור לשומעם. ועיין בתשובתי ב:
שאלה: שירים בספירת העומר: חלק אנשים אומרים שמותר לשמוע שירים בספירת העומר וחלק אוסרים. אז מה באמת נכון?
תשובה: מקור האיסור הוא באחרונים שאוסרים על ריקודים ומחולות בימי ספירת העומר. ולכן משקלול של הדעות נראה שניתן לשמוע שירים שקטים או שירי רקע, ולא שירים שמביאים לריקודים. מקוה שעזרתי עקיבא akivamakshivim gmail.com הרחבה בנושא:
שאלה: מלח: בע"הית, אני מקפידה לאכול בד"ץ ורציתי לשאול אם יכולה להיות בעיה במלח שיש לו כשרות רגילה של הרבנות אך.לא כשרות בד"ץ בנוסף, כאשר אמא שלי משתמשת בעלים של חסלט היא משרה אותם במים אך לל סבון, ניסיתי להגיד לה שצריך להשרות גם בסבון כי זה מה שכתוב על האריזה אך לא עזר,?האם מותר לי לאכול מהמאכלים
תשובה: מלח לא בד"ץ- אפשר, אבל לפסח צריך כשרות מהודרת. חסלט- תנסי לשכנע אותה לשים מעט סבון - לכל נטלה של מים - חצי כפית סבון.
שאלה: צניעות בריצה: האם מותר לי לרוץ עם חולצה קצרה כשאני עושה את זה בשביל הספורט? קשה לי מאוד לרוץ אם חולצה ארוכה זה מפריע מאוד.
תשובה: בס ד תוך כדי הקפדה על כללי הצניעות מותר לרוץ עם חולצה קצרה שאינה הדוקה, כמובן שאין לרוץ עם גופיה. במידה ותרצי להרחיב עוד על הסטנדרטים הידועים ישנו מאמר של הרב ריסקין העוסק בנושא, ניתן למצוא אותו באתר של אור תורה סטון. הרב אביע ד סנדרס
שאלה: העסק פתוח בשבת: השאלה שלי היא קצת מורכבת אך ממש מעיקה עליי אני בעלים של עסק חדש באזור הצפון ואני נכנסתי לעסק בעזרת שותף חשוב לציין שגם אני וגם השותף שתינו חילוניים אך מאוד מאמינים לאחרונה נוצר אי יציבות ביני לבין השותף שלי מהסיבה הפשוטה ששנינו בעלי רקעים שונים מאוד ויש הרבה מחלוקות אבל מצליחים לתפקד ביחד יום אחד יצאנו ביחד והרגשתי מן חוסר שלווה פנימי רציני שאני עושה טעות ושלא הייתי צריך להיכנס איתו לשותפות מלכלתחילה גם בגלל שלאחרונה יש ירידה בעסק שכתוצאה ממנה התחלנו לפתוח בשבת (ונקרע לי הלב לחתיכות כל יום ויום שעובר בגלל זה) וזעקתי בלב לשם שיעזור לי פעם אחת בחיים וייתן לי לצאת מהשותפות הזאת בלי להפגע כלכלית שבסך הכל ייתן לי לצאת מהעסק כדי שאני יוכל לפתוח עסק חדש שלא נאלץ לפתוח בשבתות ולהכיר מישהי נורמלית בלי כל הבחורות המזדמנות האלה שאני מכיר בגלל השותף שלי וש לא טוב לי כל זה נאמר בלב שלי באקט של שבירה נפשית אבל כל הזמן יושב לי בראש שאולי עשיתי נדר ואני לא מודע אליו בכלל? ואם כן מה עושים? אני לא רוצה לאבד את העסק שלי אני רוצה להצליח בו ולקדם אותו לרשת ומכור אותו לזיכיון את הסניף הזה כדי שהפתיחה בשבת לא תנחת על הגב שלי חשוב לציין שכשבוע אחרי זה העסק התחיל ממש להדרדר אבל זה כתוצאה ממזג אוויר נחות מספירת העומר שאנשים לא אוכלים בו בשר ומאוד כמה סיבות שהמיקום לא עושה את שלו בזמן הנתון הזה ושמישהי ממש נחמדה התחילה איתי כאילו בורא עולם שלח אותה אליי אני ממש לחוץ וצריך עצה מה לעשות מאדם דתי אני אשמח להישאר בעילום שם ואם אפשר שתשאירו לי פה מספר של רב שאני יוכל להתייאץ איתו גם טלפונית וחג עצמאות שמח
תשובה: זה אינו נדר. חזק ואמץ ברצונך להפסיק לעבוד בשבת. אין דבר חשוב מכך, תסגור את העסק בשבת ובע"ה רבונו של עולם ישלים פרנסתך שאבדה בשבת. תוכל לשוחח עם רב העיר צפת שגר בצפון, הרב שמואל אליהו. הוא ודאי יאיר לך פנים ויסייע לך. בהצלחה
שאלה: ספירת העומר- כללי: הרב, חג שמח! אני רוצה לברר אחת ולתמיד- מה אסור ומה מותר בספירת העומר? אני כל יום מגלה הלכות חדשות ולא מבינה מתי זאת הלכה ומתי החמרה. ובכלל- הבנתי שיש הרבה בלבול בין הלכות 3 השבועות להלכות ספירת העומר- מה ההבדל ביניהם? מה אסור בכל אחד מהם ולמה אחד יותר חמור מהשני?
תשובה: לך אשרייך שכל יום את מגלה הלכות חדשות כפי שנאמר בכל יום יהיו בעינך כחדשים. יש גם דינמיות וגם את לומדת ומתפתחת ומחכימה. אין בכוונתי לתת הלכות ברורות בנושא בלתי ברור זה וגם אחרי עשרות שנות פסיקה ועשרות אלפי תשובות ומאמרים בעל פה ובכתב - אני עדין  מגלה  ולומד ומעמיק ומחדש. דבר אחד ברור - אין קשר בין 3 השבועות לבין ספירת העומר. שלושת השבועות - הם אבלות על החורבן. בית המקדש לא נבנה באשמתנו (כמו כל מי שלא נבנה בימיו) ולכן עלינו גם להתאבל על חורבנו וגם לתקן את הטעון תיקון. היה ראוי שמיום חורבן הבית לא נאכל בשר ולא נשתה יין ולא נרקוד ולא נשיר כל חיינו. חכמים שראו את הקושי לעשות זאת קבעו לנו ימי אבלות שתחילתם באיסורי חתונה, נגינה בשמחה של מצווה, תספורת וכד, וסופם ביום בו הכל אסור (אכילה שתיה רחיצה מלאכה שמסיחה את הדעת מהאבלות וכד - יום תשעה באב). בהם גם נוספים איסורי רחיצה ואכילת בשר ושתיית יין לפי התהליך באותם ימים. אלו שלושת השבועות של החורבן שתחילתם בצום יז בתמוז וסופם ביום י באב בצהרים. ימים אלו יתבטלו ויהפכו לימי ששון ושמחה וחג לכל ישראל. (אולי תשעה באב יצטרף ליום העצמאות ויום ירושלים בחגי הגאולה) ימי ספירת העומר בימים אלו נהרגו תלמידי רבי עקיבא על כך שלא נהגו כבוד זה בזה. לדעות מסוימות זה היה חלק ממרד בר כוכבא ברומאים. (להבנה - נהרגו במשך כ 30 יום יותר מאשר כל חללי צה"ל בכל מלחמות ישראל) חורבן זה עלינו לתקן בהוספת כבוד זה לזה (בדגש על כבוד למי שאינו חושב כמוני) ונהגו ישראל בתקופה זו (ואולי בגלל גזירות נוספות שהיו במשך הדורות בתקופה שבין פסח לשבועות) לא להסתפר, לא לשאת נשים, לא לרקוד ולא לנגן בכלי שיר בימים אלו בסעודות מצווה וכמובן גם למי שמקיל בכל השנה לנגן בסעודות הרשות - כנגד דעת השולחן ערוך). ראוי שלא לברך ברכת שהחיינו במידת האפשר. דוד לוי 098987548
שאלה: מסטיק ניקוטינל: אחי הצעיר מעשן כבד ואנו חוששים לבריאותו. השיעול שלו כבד, העישון משפיע גם על בריאות השיניים שלו ולאחרונה אף הופיע לו שיער לבן ככל הנראה כתוצאה של העישון עצמו (תופעה ידועה שהעישון גורם לה משום שהוא מוביל לירידת ספיגת החמצן בדם ובעצם "מייבש" את השיער ממקורות חמצן-מה שמוביל לשיער שיבה בגיל מוקדם). עודדנו אותו להפסיק עם העישון והיום הוא קנה מסטיקים של ניקוטינל. מדובר במסטיקים בטעמים שהרוקח (לדעתי לא יהודי) נתן לו לאחר ששאל אותו כמה סיגריות ביום הוא מעשן. אחי מעשן 20 סיגריות ביום, לעיתים פחות אבל כנראה שבד"כ 20 או יותר, ביום. אין למסטיקים האלו כשרות, מדובר במסטיקים 4 מ"ג. אני יודע מבירור באינטרנט כי אותה חברה (ניקוטינל משווייץ) מייצרת לכסניות שלהם כן יש כשרות ומיועדות למי שמעשן עד 20 סיגריות ביום-מדובר בלכסניות 1 מ"ג. כמו שאמרתי אחי מעשן כבד לכיוון 20 סיגריות ומעלה ביום ומעבר לעישון יש לו בעיות רפואיות אחרות (הוא מטופל בתרופה פסיכיאטרית בהזרקה אחת לשבועיים בשל סכיזופרניה, אבל אינו שוטה) שלדעתי מעצימות את הצורך שלו בעישון. האם מותר לו להשתמש במסטיקים או שעליו לזרוק אותם ולקנות את הלכסניות (פחות חזקות)?
תשובה: לך אם הענין חשוב לו - שהוא ישאל. אין לכם להתערב במעשיו אלו, לא לשאול בשבילו ולא בשמו ולא להעלות בפניו את הנושא. אם הוא מוטרד - שיפנה מיוזמתו ואם אינו מוטרד שיהיה לו לבריאות. אין לכם גם שום זכות לזרוק דברים שקנה לעצמו גם אם הם אינם כשרים: אם הוא בר דעת - מעל גיל מצוות אין זה ענין שלכם אם הוא אינו בר דעת - אין להטיל עליו חובות בכשרות. סיכום הניח לאחיך (תמיד - אין זה נכון שאח יתערב באוכל של אחיו) במקרה שלכם גם הוריכם ראוי שיניחו לו להסתדר בעצמו דוד לוי 098987548
שאלה: מזמור י"ט למדינת ישראל, ובירור דברים על מה שהתפרסם: כתב רבינו הרצי"ה זצ"ל במזמור י"ט למדינת ישראל דברים קשים וחריפים על אותם אלה שאינם מכירים בחסדי ה עם עם ישראל בתקופתינו. "כבר למעלה ציינו, כי לחרפתנו ולצערנו, חלק ניכר מהציבור שלנו איננו מאמין במעשי ד הנגלים לנו. כן, כדאי לומר פעם אחת דברים ברורים ולא להיות פוסחים על שתי הסעיפים: חוסר אמונה יש כאן, כפירה המתלבשת בלבוש של חרדיות וצדקות, כופרים הקוראים לאחרים בשם זה, וכל הפוסל - במומו פוסל! זוהי כפירה בתורה שבכתב, בדברי נביאינו ובתורה שבע"פ, אשר בארו לנו מהו הקץ המגולה: בשעה שארץ ישראל נותנת פריה בעין יפה ובשפע. כיצד מעיזים הם פניהם ומתחצפים כנגד גדולי ישראל האם היה ר אלי גוטמכר רמאי ח"ו?! אמר מי שאמר כי טיפש הוא מי שחושב שזוהי אתחלתא דגאולה האם ר יהושע מקוטנא ("ישועות מלכו" יורה-דעה סי ס"ו) היה טיפש?! כפירה זו במעשי ד ובחסדיו עמנו, המתלבשת בלבוש של צדקות מרושעת - היא היא המעכבת את דבר ד מלבוא ומלהתגלות בעולם. גם בחוגים שלנו ישנם כאלו המהססים, החוששים מליפול בספקות אך עלינו לזכור: אמונה איננה ספיקות - "הוודאי שמו כן תהלתו". כשישראל משעבדים את לבם לאביהם שבשמים - ישנה גאולה שלמה. " ברשות הרב, אשאל 3 שאלות, לאו דווקא קשורות זו בזו: 1) רבינו זצ"ל מביא כאן את האימרה "שהפוסל במומו פוסל" ואומר כן לגבי אותם אלה שקוראים למי שכן מכיר במעשי ה הנגלים אלינו בתקופתינו כ"כופרים" ואומר שהם בעצם הכופרים. ויש לתמוה והרי רבינו הביא שורה קודם את "הפוסל במומו פוסל" והאם זה לא חל כאן? ואין באמירה זו משום פסילת אחרים? 2)לפי רבינו אנשים אלה הם כופרים. אם כן, מדוע הרב כ"כ דוחף לחיבור בין הציבור החרדי שמתעלם מקדושת היום,נמנע מלומר הלל ביום העצמאות ומלהודות לקב"ה (במקרה הטוב) ובעצם, לפי רבינו, כופר?! 3) בסוף דבריו כותב רבינו זצ"ל על אלה בציבור שלנו שמהססים וחוששים מליפול בספקות. בזהירות רבה ארשה לעצמי לשאול את הרב, בעקבות המאמר שפורסם בשמך אתמול, שבו כתב הרב שאחת הסיבות שאינו מברך על ההלל בלילה זה משום שקשה לחלוק על הרבה ת"ח שפסקו שלא לברך. הרב לא הזכיר את מו"ר הרב דרוקמן שליט"א שלכולי עלמא בעל כתפיים רחבות ובהחלט ממנהיגי הציבור כיום, שכן פוסק וכך גם מנהיג בישיבתו שלברך על ההלל בלילה, וכן לברך שהחיינו.(כתקנת מועצת הרבנות הראשית בתקפותו של הרב גורן). מדוע הרב בחר שלא להזכיר את מו"ר הרב דרוקמן שליט"א, אפילו כדעת יחיד? מועדים לשמחה ולגאולה שלימה לאלתר!
תשובה: א.עצם המימרא סותרת לכאורה את עצמה מתוך עצמה, שכן מי שאומר כן, פוסל את הפוסלים. אלא שברור שבעל המימרא אינו בכלל זה, שכן הוא אינו פוסל מצד שלילי אלא מסביר את עומק השגיאה של העמדה השניה, וזה אינו בגדר פסילה אלא הסברה. ב.גם כופרים צריך לאהוב, ולראות את סגולת ד  שבהם כמבואר באגרת תקנ ה. ואם את חייבי הכרת אנו אוהבים ומלמדים עליהם זכות אמת, ק"ו שאת אחינו החרדים נאהב ונלמד עליהם זכות שטעותם נובעת מחוסר לימוד ולא מזדון. ג.לא ידעתי שדעתו היא כך. על כל פנים, זו דעת מיעוט שלא נהגו כמותה הפוסקים ולא נהגו כמותה בישיבות הגדולות.
שאלה: צבא לבנות: האם מותר לבת לעשות צבא במסלול רק של בנות (לדוגמא- מורה חיילת מסלול המשלב בנות במגוון מקומות כמו- כפרי נוער, והדרכת סיורים לבעלי מוגבלויות. אין בעיה להילך עם חצאית, ואת ההדרכה מעבירות בנות )
תשובה: כבר פסקה מועצת הרבנות הראשית בענין.ואסרה על בנות להתגייס אפילו בח"ן.
שאלה: צליית כבד: הייתי אצל חברים וצלו כבד על האש. למרות שהכבד הומלח ונעשה כהלכתו, כיון שלא רצו שהוא יהיה מיובש - נשאר הרבה מאוד צבע אדום, וגם מבחוץ עדיין ניתן היה לראות נוזל אדמדם. ראיתי שכתבתם שמספיק צלייה בשיעור של חצי בישול ואילו כאן היתה צלייה ברמה טובה וטעימה,. האם יש בעייה עם זה?
תשובה: אם הכבד היה ראוי לאכילה אזי הצלייה היתה מספקת ומותר.
שאלה: שבירת צלחת באירוסין: בשעה טובה בתי התארסה ואנו מקיימים מסיבת אירוסין התכנית היתה לשבור את צלחת האמהות בארוע זה אולם יש סיכוי שאם החתן לא תגיע רציתי לשאול מה אפשרי לעשות במקרה זה
תשובה: ורוב ברכות לאירוסין. מנהג שבירת הצלחת, אינו מקובל בכל העדות, ואינו מחייב הלכתית. הוא בעיקר נועד להזכיר החורבן, כשבירת הכוס בחתונה. לכן, אפשר לשבור אותו לבד או בכלל לא. הדבר העיקרי שיהיה מתוך הסכמה ושמחה.
שאלה: קיבוע כף ימין: לבן שלי, בן 15 יש קיבוע של כף יד ימין עקב סדק בזרת, עדיף שלא יוריד את הקיבוע. האם להניח על החבישה או להניח ביד שמאל?. זה דחוף. נורית
תשובה: שימשיך להניח כרגיל, שכן הזרוע באיזור התפוח מגולה וניתן להניח עליה ישירות. את הרצועה של היד שיכרוך על הקיבוע. תפילין מניחים בשמאל תמיד, אלא אם כן בנך עיטר יד ימינו.
שאלה: הנחת תפילין וטלית לבנות: ה עמך, האם יש איסור לבנות להניח תפילין וטלית, ואם כן, מה המקור?
תשובה: לך. לא, אין איסור על נשים לקיים מצוות "עשה" שהזמן גרמן. הרב עובדיה יוסף קובע שאשה שמקיימת מצוות "עשה" שאיננה חייבת בה, לא תברך על המצווה, כי זו ברכה לבטלה.
שאלה: גיור: אני נולדתי להורים שאינם יהודים על פי ההלכה, למרות שאבא גידל אותי לתוך היהדות. החלטתי להתגייר ואני כבר באמצע התהליך. לפני כמה זמן גיליתי, לצערי, שנולדתי מחוץ לנישואים של הוריי (הם התחתנו כשהייתי בת שנה או משהו כזה). רציתי לדעת אם אני נחשבת לממזרה ואם כן, אז האם אחרי הגיור אני עדיין אחשב באותה הצורה?
תשובה: לך. ילד שנולד לזוג שאיננו נשוי- אינו נחשב ממזר. המושג "ממזר" שייך לעם ישראל בלבד, ו"ממזר" הינו מי שנולד מקשר אסור בין איש לאשה ברמת איסור חמורה, כמו: אח ואחות, אבא וביתו, אם ובנה, ואשה נשואה עם גבר שאיננו בעלה. אני מניח ששמעת את הביטוי "גר שנתגייר הינו כתינוק שנולד", כלומר- מעין פתיחת "דף חלק". לפיכך, לא תחשבי לממזרה אחרי הגיור שלך.
שאלה: נישואין שניים: ברצוני לשאול מה ההלכה אומרת בנוגע על נישואין שניים לגרושה עם ילדה בת 3. האם זה אפשרי להתחתן עימה ואם כן מה דיני ייחוד עם הבת?
תשובה: ודאי שזה אפשרי. לגבי הבת אפשר להקל בהלכות יחוד עד לגיל 9.
שאלה: יראת שמים ושירה לועזית: אני ממש לא יודע מה לעשות. אני רוצה 2 דברים הפוכים. גם להיות אמן מוסיקלי דתי ירא שמים שעוסק במוסיקה דתית ויהודית. ומצד שני - אני גם רוצה להיות אמן מוסיקה לועזית עם מופעים שבהם אני לא אתלבש כל כך ירא שמים. אבל אני אוהב גם את זה מאוד. אינני רוצה להיות אמן דתי בלבד. אני לא מרגיש חיבור מספיק רק שם. בד"כ מי ששר ומופיע מוסיקת פופ אמריקאית הוא לא ממש ירא שמים, ואני כן! מה שלא אחליט, אשלם מחיר. בעיה.
תשובה: כולנו רוצים שני דברים הפוכים, כך ד  ברא את האדם בעל יצר הטוב ויצר הרע. עליך להכריע את היצר הרע ולהאדיר את היצר הטוב. הרצון להוריד בגדים של ירא שמים ולהתלבש בחוסר צניעות או ללא כיפה ובלבוש חילוני וכד, הוא רצון שלילי. כיצד מכריעים את הרצון השלילי? ראשית, דוחים אותו ולא נשמעים לו כלל. בשלב הבא יש להעמיק מה גורם לנו לרצות כך, מה עומד ביסוד היצר הרע הזה, ולקחת את נקודת הטוב שבזה ולאמצה אליך. יתכן שאתה מחפש דרכים נוספות לבטא את היכולת המוזיקלית שלך, ולכן פנית לאפיק זה. אולי אם תמצא בתוך עולם יראת השם דרכים להתקדם ביכולת המוזיקלית, הרצון לפרוק עול ידעך. לא כל מוזיקה מודרנית אסורה כמובן, אלא העיקר הם המילים והאוירה. נסה לעמוד בקשר עם זמר ירא שמים שיוכל להדריך אותך כיצד לרכוש את העולם הזה ללא נפילות. בהצלחה
שאלה: עבודה בשבת כמטפלת: אני סטודנטית בת 24. נשואה טרייה. אני לומדת 5 ימים בשבוע ובעלי חייל. כרגע אנחנו מסתדרים בקושי רב מאוד עם התשלומי משפחה שאנחנו מקבלים. ואני חייבת לעבוד. אני רוצה לעבוד ככוח עזר מטפלת בבתי חולים או בתי אבות כי אני סטודנטית לאחיות ועבודה זאת מקנה לי ניסיון ופרקטיקה ובכללי אני אוהבת את המקצוע ורוצה לעזור. אך הבעיה שאני צריכה לעבוד בשבת. בכללי אני יודעת שגם בתוך אחות אני אצטרך כנראה לעבוד בשבת. השאלה איך עושים את זה? לתשובתך המהירה אודה, (אני צריכה להחזיר תשובה להצעת עבודה)
תשובה: ב"ה מותר לך לעבוד בשבת, יש שני הגבלות, א. לא לעשות מלאכות האסורות בשבת, וזה דבר שאי אפשר לפרט בתשובה אחת, כמובן שיש דברים שבדרך כלל אסורים אך לחולה הדבר מותר וזה דבר שמצריך לימוד מסודר, אני ממליץ קודם לכל לפנות לאחות דתיה שמנוסה בענין, ולשאול אותה מהם הנושאים ההלכתיים שבהם נפגשים באופן הטיפול השותף וללמוד אותם. ב. גם אם מותר לעבוד בשבת - אסול ליטול שכר על כך, אבל בהבלעה - מותר לקבל שכר, למשל אם עובדים גם בחול וגם בשבת מותר ליטול שכר שבת. ובהצלחה, דני ארגמן
שאלה: פרשת הקטורת: יש הקוראים פרשת הקטורת עם חזרות וכוונות. האם לנשים מותר לקרוא כך? (כשיש בעיה או צרה חו"ש למשל לקרוב משפחה או חבר)
תשובה: מותר.
שאלה: כשרות עוף ובקר חלק: האם ההכשר של נוה ציון הרב כהן הוא מהדרין? (חלק)כך אני מכירה אותו למרות שלא התפרסם ברשימה מדובר גם על עוף וגם על בקר וברכה
תשובה: היו תקופות שהם שחטו ואחר כך לא. איננו יודעים מה קורה שם כרגע.
שאלה: קיטניות בפסח: לכבוד הרבנים ברצוני לשאול אתכם הוזמנתי ליום העצמאות אני איני מקפיד על בשר חלק ואילו מארחי כן.מאחי התקשרו לרב מסויים ושאלו האם מותר לי לשים על רשת הצליה בשר שאינו חלק. וזוהי תשובתו של אותו הרב יש לצלות תחילה את הבשר החלק ולאחר מכן את הבשר הכשר. אם תעשה פעולה הפוכה הבשר החלק אינו כשר האם כך הוא הדבר? ושאלה נוספת האם מותר לבש בפסח תוחי אדמה אם ירק קיטניות ואשכנזי יברור רק את הירק שאינו קיטניה? מאז המקרה מסתרר מתח רב בינוו והיתי רוצה לדעת הו הדין?
תשובה: לך 1. אחרי ששאלו רב אחד אסור לכל רב אחר בעולם לענות על כך. אם יש לכם שאלות הבהרה חובה לחזור ולשאול את אותו הרב. 2. לא כתבת לי מספיק פרטים אם מדובר בבית הוריך - תנהג כפי שנוהג אביך אם מדובר בבית חמיך - תנהג כמותו אם בבית שלך - תבקש מאשתך לא לבשל בדרך זו לאורחים כפי שראית למתן תשובה נכונה חסרים פרטים רבים אתה יכול להתקשר אלי 098987548 ולהסביר לי אותם בציפיה לישועה דוד לוי
שאלה: אירוסין: רציתי לשאול מספר שאלות על האירוסין ב"ה החלטנו שאנחנו רוצים להתחתן ואף קבענו חודש משוער לחתונה אך כאן התעוררו אצלנו מספר שאלות מה קורה מעכשיו עד לחתונה: 1. האם זה נקרא שאנחנו מאורסים או שצריך להחליט גם על זה? 2.האם כיום לאירוסין יש גדר הלכתי? 3. האם בכלל ראוי להתארס עכשיו שהחתונה היא כמעט עוד חצי שנה בע"ה? 4. האם צריך לקנות טבעת אירוסין או שזה מנהג שאין לו מקור? אשמח לקבל תשובה
תשובה: לכם. 1. "אירוסין" של היום, אינם "אירוסין" של התורה. יש להם משמעות חברתית: אנו נותנים האחד לשני מילה של כבוד, שבתאריך מסוים נתחתן. אז ההחלטה שלכם להתחתן כבר נפלה, ואין צורך לעשות עוד "משהו". "העולם" נוהגים לקיים מפגש של בני הזוג עם ההורים של שניהם, שנקרא "וורט" ( "מילה", דהיינו: "מילה של כבוד"), ולאחר המפגש המצומצם "בשש עיניים", באים גם חברים  סבים סבתות  דודים וכו. יש כאלה, הנוהגים גם לעשות ארוע אליו מוזמנים גם בני המשפחה מהמעגל הרחוק יותר, וגם שכנים וכו, עם סעודה קלה או קלה פחות, וקוראים לארוע הזה בשם "אירוסין". אין חובה לכך. יש (בעיקר הנוהגים מנהגי החסידות) המקפידים לכתוב שטר "תנאים" בעדים. 2. לאירוסין של ימינו אין גדר הלכתי, אך יש גדר של "מילה של כבוד", ומי שרוצה להפר "אירוסין" שכאלה, שאינם ממש "אירוסין" ("אירוסין של התורה, דהיינו "קידושין"- נתינת חפץ כמו טבעת, תוך אמירה "הרי את מקודשת לי." מפרקים על ידי גט) צריך לבקש מחילה מהצד השני, ואולי אף לפצות ממש על הבושה שנגרמת בביטול ה"אירוסין". 3. ארוע "אירוסין" לא מעלה ולא מוריד. הרי החלטתם, וזה הדבר החשוב. 4. אין חובה לקנות טבעת אירוסין, ובוודאי שלא עם יהלום.
שאלה: מידת הדין ומידת הרחמים בשערות זקן הגבר ושערות אישה נשואה: הבנתי, מהמעט שלמדתי, ששערות האישה הנשואה צריכים להיות מכוסים, משום שהם מורידים לעולם הזה את מידת הדין, ואילו אצל הגבר, ראוי שלא יידע בזקן, משום ששערות אלה מורידות לעולם הזה את מידת הרחמים. כך לפחות ע"פ תורת הסוד. רציתי להבין מדוע זה כך, ששערות האישה מביאות דין ושערות הגבר מביאות רחמים לעולם. והדבר השני והיותר חשוב בשבילי, זה אם אוכל בבקשה, מכבודו, לקבל מהיכן בדיוק אנחנו למדים זאת, איפה בזוהר? בקבלה (?) מובא נושא מידת הרחמים שמוריד הזקן לעולם, והיכן שם מידת הדין שבשערות האישה הנשואה, ביותר לא ברור לי כיצד אותן שערות שלה כשהיא רווקה אינן מורידות את מידת הדין לעולם, ולפתע כשהיא אשת איש, אז הן כן מורידות את מידת הדין. (עד כמה שזכור לי הזוהר מחולק לפי פרשיות התורה, באיזה פרשה ובאיזה פרק ניתן למצוא זאת) אני רוצה לקרוא וללמוד זאת בעצמי, ואין לי ידיעה היכן למצוא את המקורות לקריאה ללימוד עצמי
תשובה: אתן לך את המקורות לסודם של השערות: 1. עץ חיים (של רבנו האר"י זיע"א) שער יג  פרק ה. (וראה בקיצור הכוונות לרמח"ל בסוף הכוונות לספירת העומר) 2. עץ חיים (של רבנו האר"י זיע"א)שער מא  פרק ג. 3. מבוא שערים (של רבנו האר"י זיע"א) שער ג, חלק ב  פרק ז. 4. שער ההקדמות (של רבנו האר"י זיע"א)דף צט, ודף קעג. 5. בשער המצוות (של רבנו האר"י זיע"א)דף כח  עמוד א  ובדף כג  עמוד ב - כתוב ששערות האישה הם דינים, ובזוהר הקדוש בפרשת נשא בדף קכה  עמוד ב  כתוב על משמעות כיסוי הראש של האישה.
שאלה: אולפני גיור: אני רוצה לעבור גיור אורטודוקסי. מה המקום הכי אמין והכי טוב ללימוד? האם יש בעיות עם הגיור שעושים באולפן עמי שבראשו חיים דרוקמן? מראש
תשובה: צריך לפנות לאגף הגיור במשרד ראש הממשלה, ואפשר למצוא הפרטים באגף המשרד. רוב הרבנויות מקבלות גיור זה, ובפרט אם הדבר נעשה לשם שמים, כפי שמשתמע משאלתך. ובהצלחה.
שאלה: טבילת כלים: לרב, רציתי לדעת אם צריך להטביל כלים חד פעמיים מפלסטיק שנעשה בהם שימוש רב פעמי?!
תשובה: כלי פלסטיק לדעת רוב הפוסקים אין צורך להטביל, וכך הוא המנהג הרווח בציבור. ויש מהפוסקים שהחמירו לחייבם טבילה ככלי זכוכית. והרוצה להחמיר ולהטביל כלי פלסטיק, יטבילם ללא ברכה, הואיל ולרוב הפוסקים אין מצווה להטבילם (ציץ אליעזר ח"ז, לז. מנח"י ח"ג עו-עח, יבי"א ח"ד יו"ד ח). ומאחר ומדובר בכלים חד פעמיים גם אם נעשה בהם שימוש רב פעמי אין צורך להחמיר ולהטבילם אייל משה
שאלה: קניין רוחני: שאלתי היא בנוגע לקניין רוחני.למעשה 2 שאלות: 1. האם מותר לגלוש על אינטרנט אלחוטי של השכן ללא ידיעתו? 2.עברתי לדירה חדשה בתל אביב. הזמנתי שירותי כבלים מחברת "ייס". המתקין שבא לחבר לי את הכבלים הציע לי דיל שבעצם הוא מסדר לי חיבור ב700 שקלים בעלות חד פעמית(בשונה מהצעת החברה שהיא 340 שקלים לחודש).המתקין עושה מן "קומבינה" ולוקח ממיר מלקוח אחר של החברה ומתקין לי את הממיר שלו ובכך הוא חוסך לי עלויות. כמובן שחברת "ייס" לא מודעת לנעשה. במידה ואקח את הצעת המתקין, האם יש כאן משום גניבה?
תשובה: א. גלישה באינטרנט ללא רשות השכן אינה קשורה לקניין רוחני, אלא קשורה לקניין ממש לגבי הנושא עצמו, הפסיקה המקובלת היא שאם מדובר בגלישה שאינה תובעת רוחב פס רחב, ואינה מעבירה הרבה מאוד מידע, אלא מיילים, אתרים וכדו, ועל כן היא לא משפיעה על איכות הגלישה של השכן   הדבר מותר. אולם אם הוא נפגע כתוצאה מגלישה זו   אסור. ב. למה שיהיה מותר לעשות את הקומבינה הזו עם המתקין?
שאלה: מספר שאלות: לכבוד הרב מספר שאלות ברשותך: 1)האם מותר לקרוא עיתון ביום ראשון? (מתוך מחשבה שהכנתו נעשתה בשבת). 2)האם מותר לקרוא ספר בשבת? (עיון, פרוזה,ספרי חול). 3)האם התשובה תשתנה אם הייתי נוהג בשבת לקרוא תהילים?(ובזמן האחרון אני נמנע מכך כי איבדתי את הכוח). 4)האם הרב יכול להפנות אותי למי שכותב על קשר בין OCD ודתיים? ב מראש סליחה על השאלות.
תשובה: א. עשיית העיתון בשבת אינה אוסרת אותו ביום ראשון למי שלא הוא זה שעשה אותו. ב. מותר לקרוא ספר בשבת, אולם יש לדאוג כי התוכן שלו לא יעביר את האדם מקודש לחול. בעיקר לא בתחומי העיסוק של ימות החול. ג. נכון יהיה להקדיש חלק מהשבת לקריאת קודש. כלשהו. ד. ראשית, יש ספר שלם על הנושא של אביגדור בנש"ק. מקורות נוספים:
שאלה: לחיות חיים מלאים ומשמעותיים: לכם.! יוצא לי הרבה לחשוב על זה במיוחד אחרי יום הזכרון ששמעתי המון שיחות וראיתי סרטים על חיילים שכל חייהם השתדלו לעשות טוב והם אנשים מדהימים,שזה נשמע כאילו הספיקו כ"כ הרבה במעט זמן שהיה להם. ותמיד אני תוהה איך אני בתור בת יכולה לחיות חיים מלאים ומשמעותיים ולא להרגיש שאני מבזבזת את זמני לריק.הרי לרוב, בנים יכולים יותר לחיות ככה מכיוון שיש להם צבא שהם יכולים לתרום ואת לימוד התורה אבל בתור בת זה מרגיש שאני לא יכולה כ"כ להשפיע.אז הייתי מדריכה ושנה הבאה אני עושה שירות ואז בע"ה אלמד ויעשה דברים רגילים,אז אני רוצה אם אפשר הצעות ודברים כדי שאני ארגיש שאני חיה ח יים מלאים ועם מטרות? רבה לכם!!!
תשובה: יומני היקר ביום שישי בבוקר בעלי יצא למילואים בבסיס צבאי צמוד ל עיר ערבית  אחת הגדולות בארץ. חוץ מלהתגעגע אני לפעמים חושבת כמה שהוא תורם לעמ"י בהגנה על התושבים מסביב וביצירת הרתעה כללית על ערביי האזור, לעומתי- שאני בבית עם תינוקת בת חצי שנה שוכבת במיטה אצבע בפה זה לא יפה. מה אני כבר עושה ב24 שעות?. כלום: החלפתי כמה טיטולים האכלתי כמה ארוחות קילחתי עזרתי לה לזחול בפעם הראשונה הרדמתי אותה ארבע פעמים הכנתי לה מחית פירות עניינתי אותה בצעצועים שונים לימדתי אותה למחוא כפיים זה נשמע ארוך. אבל בעצם אין לפעולות האלה משמעות עמוקה. זה סתם. בייביסיטר. כל אחת יכולה לעשות את הדברים האלה. מה יקרה לה אם אני לא אעשה את הדברים האלה? בסך הכל לא תהיה לה אפשרות להתפתח ולגדול. ביג דיל. כמו הסיפור ההוא על האם המרעיבה לא עלינו, או על האבא שזרק את התינוק שלו לפח כי זה מטריף לטפל בו כל הזמן נון סטופ. אתה יודע מה, גם אם זה כן חשוב., זה כל כך פרטי. בסך הכל אמא אחת שדואגת לתינוק אחד ומלמדת אותו איך עושים דברים ואיך מתנהגים לחברים ומה חשוב בחיים ואיך צורכים תרבות ואיך נגשים לאדם מבוגר ואת מי מכבדים וכמה זה עולה ואיך מבשלים אוכל טעים ואיפה עדיף להיות תמימים וממי צריך להזהר ואיך שואפים גבוה ומה זאת תפילה ואיפה קונים את זה בזול ואיך נראה בית ירא שמיים ומתי עדיף לשתוק. מה היא כבר עשתה היום? גידלה את דור העתיד. אפשר לחשוב.
שאלה: איזה מקור נכנס לבית המדרש ואיזה נשאר בחוץ: אני מחפש מקורות ותשובות בנושא: "מי בתוך בית המדרש ומי בחוץ?". קרי: 1. כאשר אני רואה מאמר, מהם הקריטריונים לקיטלוגו האם הוא חלק מדעתה של תורה (והוא גם נחשב לימוד תורה) או שהוא בחוץ ואין להתחשב בו כלל בבירור דעת התורה? 2. האם המבחן הוא ע"פ הדברים עצמם או ע"פ הכותב? 3. נגיד שהוא בחוץ- אז האם מותר לקרוא אותו? כדאי? אסור? צריך לשרוף? וכד.
תשובה: קשה לענות על שאלה זו, שהלוא סביר להניח כי כל לומד תורה ייתן תשובה אחרת לשאלה זו. יש סוגרים יותר  יש פותחים יותר  יש שכל דעה שהם סוברים שאינה מתאימה להם - הופכת להיות גם לא לגיטימית  יש המתברכים דווקא מהדעות שהם רחוקים מהם. אמור לי מה גבולות בית המדרש שלך ואומר לך מי אתה. אני יכול רק לתת את התשובה הקצרה שלי לשאלה: לבית המדרש נכנסים ספרים העומדים בשני קריטריונים: ראשון בהם, הוא שהם נכתבו מתוך אמונה בתורה מן השמיים. ספר שאינו מאמין בתורה מן השמיים - אינו נכנס לטעמי לבית המדרש. שני בהם, הוא שהם מתנהלים בצורה ובדרך הרחבה המקובלת של תלמוד תורה (הגמרא מלמדת שאת ר  ירמיה הוציאו מבית המדרש בשל הערעור שהיה בדבריו על כל הדרך בה תורה מתקיימת). דומני ששני קריטריונים אלה מניחים מרחב עצום וגדול של דעות ואפשרויות שונות בתוך בית המדרש, ויחד עם זאת מסמנים את גבולותיו. מחוץ לבית המדרש הרוחב הוא עוד יותר גדול, וכמעט כל דבר ראוי להכרה ולעיון. כמובן שגם לכך יש גבולות, אבל מדובר בדברים מאוד קיצוניים שהם מחוץ לתמונה. אדגיש שוב כי זו התשובה שאני נוהג לאורה, אולם קשה לי להאמין שתמצא שני רבנים הנותנים את אותה תשובה לשאלה ששאלת. האם קבלת מענה לבקשתך?